Danes si boste na portalu Arnes na povezavi:

[**https://video.arnes.si/portal/asset.zul?id=u24apoMYhLZUWFYpoVs4R1Li**](https://video.arnes.si/portal/asset.zul?id=u24apoMYhLZUWFYpoVs4R1Li)

ogledali dokumentarni film ŽEJNI SVET režiserja in fotografa Yanna Arthus-Bertranda.

Ogled filma so v tednu, ko obeležujemo dan Zemlje, omogočili sodelavci [Biotehniške fakultete Univerze v Ljubljani](http://www.bf.uni-lj.si/) ter Akademske in raziskovalne mreže Slovenije (Arnes).

ŽEJNI SVET vabi na izjemno 90 minutno potovanje okoli sveta. Tokrat se slavni fotograf ukvarja z enim od največjih izzivov za preživetje človeka: VODO.

ŽEJNI SVET, posnet v okoli 20 državah, razkriva skrivnostni in navdušujoči svet celinskih voda skozi spektakularne zračne posnetke narejene v težko dostopnih in redko posnetih krajih kot so Južni Sudan ali Severni Kongo. Omogoči nam odkrivanje najlepših pokrajin na našem planetu, jezer, rek in mokrišč, ki jih je ustvarila voda. Izjemni zračni pogled na svet združuje s trdo vsakodnevno realnostjo vseh tistih ljudi, ki jim vode primanjkuje in ki zaradi njenega pomanjkanja celo umirajo, ljudi, ki so vključeni v vsakodnevno bitko, da bi vodo dobili, jo prečistili ali jo pripeljali do tistih, ki jo potrebujejo.

Film je zgrajen na množici srečanj z ljudmi v Evropi, Afriki, Aziji in Ameriki, ki delajo in izumljajo zato, da vodo pripeljejo do ljudi, ki jo potrebujejo, da jo pametneje porabljajo, prečistijo, ali, še bolje, da jo prenehajo onesnaževati. Navdušujoče osebnosti, mednarodno prepoznavni in preprosti ljudje, ki se srečujejo s problematiko čiste vode, osvetljujejo film z njihovo energijo, domišljijo in navdušenjem.

Več si lahko preberete na:

<https://sio.si/2020/04/14/vabljeni-k-ogledu-dokumentarnega-filma-zejni-svet/>

**Opozorilo:** Film je avtorsko zaščiteno gradivo. Ogled je omogočen izključno v izobraževalne namene, prepovedano je vsakršno distribuiranje dokumentarnega filma (to vključuje snemanje, presnemavanje, posredovanje ter objave na spletu v kakršnikoli obliki).

**Po filmu si v spletni učilnici za slovenščino preberite navodila za nadaljnje delo.**